одобрява. Ако техническата служба счете за необходимо, може да поиска допълнителни образци. Образците трябва да бъдат ясно и трайно маркирани с търговското наименование на заявителя или марката и с обозначението за типа. Производителят гарантира по-нататъшното задължително наличие на маркировката за ЕС одобряване на типа.
 2.2.
 Когато системата за предна защита, подложена на изпитване, е проектирана за използване на повече от един тип превозно средство от категория M1 или N1 , типът на тази система се одобрява отделно за всеки тип превозно средство, за което е предназначена.
 Въпреки това техническата служба има право да прецени дали да се откаже от допълнителни изпитвания, когато счете, че предвидените типове превозни средства или типовете системи за предна защита са достатъчно подобни.
 2.3.
 Изпитванията могат да бъдат проведени или със система за предна защита, монтирана на превозно средство от типа, за който тя е предназначена, или на рамка за изпитване, която стриктно представя съществените външни предни размери на типа превозно средство, за който е предназначена системата за предна защита. Ако при използване на рамка за изпитване системата за предна защита влезе в контакт с рамката по време на изпитването, изпитването се повтаря, като при това системата за предна защита бъде монтирана на действителния тип превозно средство, за който е предназначена. Когато изпитването се провежда със система за предна защита, монтирана на превозно средство, се прилагат условията на раздел В.
 2.4.
 Всякакви изменения на типовете превозни средства, изброени в допълнението към ЕС сертификата за одобряване на типа на системата за предна защита, направени напред от техните А-колони или на самата система за предна защита и които засягат конструкцията, основните размери, материалите на външните повърхности на превозното средство или системата за предна защита, методите на закрепване или разположението на външните или вътрешните компоненти, и които могат да окажат значително влияние върху резултатите от изпитванията, се разглеждат като изменение съгласно член 33 от Регламент (ЕС) 2018/858 и поради това изискват ново ЕС одобряване на типа по отношение на системата за предна защита.
 2.5.
 Ако са изпълнени съответните изисквания, определени в част 2 от приложение XII към настоящия регламент, за целите на раздел 3 на номера на одобрението на типа, и по-специално по отношение на буквите, които трябва да се използват, се прилага следното:
 -„А“, ако системата за предна защита е одобрена за монтиране на превозни средства от категория M1 или N1 , които отговарят на изискванията на раздел 2 от приложение I към Регламент (ЕО) No 78/2009 или на точка 3.1. от приложение I към Директива 2003/102/ЕО;
 -„B“, ако системата за предна защита е одобрена за монтиране на превозни средства от категория M1 или N1 , които отговарят на изискванията на раздел 3 от приложение I към Регламент (ЕО) No 78/2009, точка 3.2. от приложение I към Директива 2003/102/ЕО или Правило No 127 на ООН
 5
 ; или
 -„X“, ако системата за предна защита е одобрена за монтиране само на превозни средства от категория M1 или N1 , които не отговарят на изискванията нито на Регламент (ЕО) No 78/2009, Директива 2003/102/ЕО или Правило No 127 на ООН.
 3.
